Diari Oficial de la Generalitat Valenciana


Sumari del DOGV 2237, del 29-03-1994 (1994/831009)

ORDRE de 16 de març de 1994, de la Conselleria d'Agricultura, Pesca i Alimentació, per la qual s'estableixen ajudes per a obres i millores d'infrastructura bàsica d'agroturisme i altres activitats de desenvolupament rural en els municipis de zones de muntanya i desfavorides per despoblament de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/16/(1)/dof/vci/html**

### Dades del document

Número de DOGV
:   2237

Data del DOGV
:   29-03-1994

Secció del DOGV
:   DISPOSICIONS GENERALS

Número del document
:   1994/831009


Data del document
:   16-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 16 de març de 1994, de la Conselleria d'Agricultura, Pesca i Alimentación, per la qual s'estableixen ajudes per a obres i millores d'infraestructura bàsica d'agroturisme i altres activitats de desenvolupament rural en els municipis de zones de muntanya i desfavorides per despoblament de la Comunitat Valenciana. [94/2010]  
PREàMBUL  
D'acord amb les orientacions actuals de la política agrícola comuna, el desenvolupament rural basat en promoure la diversificació de les rendes dels agricultors constitueix una de les línies principals d'actuació de la Conselleria d'Agricultura, Pesca i Alimentació, especialment en les comarques de muntanya i desfavorides de l'interior, i així ho recull el Programa Agroalimentari Valencià 1994-1999.  
Aquesta política s'instrumentarà fonamentalment entorn de la iniciativa comunitària LEADER, en el marc de la qual es van elaborar, al llarg de 1994, els programes LEADER-2, que poden constituir, tal com ha mostrat l'experiència dels programes LEADER-1 desenvolupats en aquesta Comunitat, un estímul important a la inversió productiva en les comarques de l'interior. Així mateix, el Programa de Promoció del Desenvolupament i la Diversificació de l'Activitat Agrària, que s'inclourà en el marc comunitari de suport 1994-99, complementarà les actuacions de la iniciativa LEADER en la resta de zones interiors. La Conselleria d'Agricultura, Pesca i Alimentació participarà en el cofinançament i la coordinació d'ambdós tipus de programes, que està previst que arriben a la plena vigència en 1995.  
D'altra banda, la normativa a què hauran de subjectar-se les activitats d'agroturisme o turisme rural, una de les principals formes que pot prendre la diversificació de les rendes agrícoles en les comarques valencianes de l'interior, serà reglamentada per la Conselleria d'Indústria, Comerç i Turisme durant els pròxims mesos.  
Tot l'anterior configura l'exercici de 1994 com un període transitori dins de la política de desenvolupament rural, en el qual sembla adequat promocionar l'execució de determinades obres d'infraestructura, escomeses per institucions públiques locals o per particulars, que faciliten la realització posterior, en el marc dels programes esmentats, d'inversions productives en agroturisme o altres activitats de desenvolupament rural.  
Per a una distribució espacial més equilibrada dins del territori valencià d'aquesta política de desenvolupament rural, sembla oportú prioritzar les actuacions en les comarques i els municipis de l'interior que no han disposat de programes LEADER en el període 1991-93.  
Per això i fent ús de les facultats que tinc atribuïdes,  
ORDENE  
Article primer  
La Conselleria d'Agricultura, Pesca i Alimentació subvencionarà obres i millores d'infraestructura d'agroturisme i altres activitats de desenvolupament rural a càrrec del capítol VII, secció 12, programa 531.10, Estructures Agràries i Desenvolupament Rural, línia 7.04, Agroturisme i Altres Activitats de Desenvolupament Rural, amb un import global màxim per a l'exercici de 1994 de 45 milions de pessetes.  
Article segon  
Les obres i millores subvencionables seran les següents:  
- Vies d'accés als punts d'interés turístic; construcció de miradors en els llocs amb valor paisatgístic; obres d'infraestructura necessària per a la visita a coves i grutes amb interés científico-cultural; condicionament i senyalització de sendes per a excursionisme (a peu, amb bicicleta, a cavall, etc.).  
- Condicionament d'àrees recreatives, punts d'aigua i l'equipament bàsic.  
- Obres de protecció i conservació del patrimoni rural.  
- Altres inversions l'execució de les quals possibilite actuacions futures de desenvolupament rural.  
S'atendran solament les sol·licituds de les actuacions l'execució de les quals siga respectuosa amb el medi físic i natural i on la demanda d'oci que genere no implique cap tipus d'agressió al medi ambient.  
Podran sol·licitar aquestes ajudes els ajuntaments, les mancomunitats de municipis, les associacions amb personalitat jurídica que prevegen en els seus estatuts, entre altres finalitats, les que procura aquesta ordre, i els particulars.  
Article tercer  
Els peticionaris podran sol·licitar ajuda per a obres i millores amb una inversió màxima de pressupost d'execució material de quatre milions de pessetes.  
Cada sol·licitud anirà acompanyada de la corresponent memòria valorada, de conformitat amb la Llei de Pressupostos de 1994, en la qual hauran de constar les dades a què fa referència el model que es reprodueix en l'annex II d'aquesta ordre.  
Article quart  
Les inversions que s'hagen de realitzar hauran d'estar situades en els termes municipals inclosos en la llista de zones de muntanya i desfavorides per despoblament d'aquesta comunitat autònoma, d'acord amb la Directiva Comunitària (CEE) 268/75.  
Amb les limitacions pressupostàries determinades en l'article 1 d'aquesta ordre, la subvenció que es concedisca podrà arribar fins al 40 per cent del pressupost d'execució material aprovat per la Conselleria d'Agricultura, Pesca i Alimentació. Les peticions realitzades s'atendran amb l'ordre de preferència excloent següent:  
a) Municipis de zones d'agricultura de muntanya inclosos en comarques que no s'hagen beneficiat dels fons relatius a la iniciativa comunitària LEADER.  
b) Municipis de zona desfavorida per despoblament.  
c) Municipis de zona d'agricultura de muntanya situats en comarques que s'hagen beneficiat dels fons relatius a la iniciativa comunitària LEADER i que no s'hagen beneficiat particularment de cap actuació de les compreses en la dita iniciativa.  
d) La resta de municipis de zona de muntanya.  
Per a una distribució més adequada dels recursos pressupostaris, l'administració podrà reduir el nombre de sol·licituds aprovades a una per peticionari.  
En tots els casos, tindran preferència les peticions que possibiliten posteriors actuacions productives en el medi rural.  
D'acord amb els criteris de priorització anteriors, s'atendran totes les sol·licituds que siga possible amb el pressupost establert.  
Article cinqué  
El màxim de subvenció establert en l'article anterior s'entendrà com a d'aplicació al pressupost aprovat per la Conselleria d'Agricultura, Pesca i Alimentació per a cada cas concret. Amb aquesta finalitat, es consideraran les valoracions màximes d'unitats d'obra, quan es tracte d'això, establertes per la Conselleria d'Agricultura, Pesca i Alimentació en l'Ordre de 27 de gener de 1994 (DOGV núm. 2.211, de 21.02.94).  
Article sisé  
Els peticionaris podran presentar les sol·licituds de subvenció corresponents en les oficines comarcals de la Conselleria d'Agricultura, Pesca i Alimentació o en qualsevol dels llocs que s'indiquen en l'article 38.4 de la Llei 30/1992, de 26 de novembre, en el termini de trenta dies des de l'entrada en vigor d'aquesta ordre. Podran formalitzar-les en els impresos establerts per la Conselleria d'Agricultura, Pesca i Alimentació d'acord amb el model que figura en l'annex I d'aquesta ordre, amb l'aportació dels documents que s'hi indiquen.  
Article seté  
1. Per a la consecució de les subvencions d'acord amb les sol·licituds formulades, caldrà complir els requisits següents:  
a) El compromís que assumirà el peticionari respecte de la data d'inici i la d'acabament de les obres, que hauran de constar en el corresponent programa d'execució de l'obra.  
b) Formalitzar les sol·licituds amb l'aportació dels documents a què fa referència l'annex I.  
2. Les sol·licituds acollides a aquesta ordre es resoldran en el termini de tres mesos, comptadors des de l'endemà de l'acabament del termini d'admissió de sol·licituds, i s'entendran desestimades si no hi ha resolució expressa en el dit termini.  
Article vuité  
Les obres que hagen estat objecte de subvenció s'hauran de senyalitzar adequadament d'acord amb el que dispose amb aquesta finalitat la Direcció General d'Estructures Agràries i Desenvolupament Rural.  
Article nové  
El titular peticionari, persona física o jurídica, una vegada acabada l'obra de què es tracte, trametrà el certificat de final d'obra corresponent a la Conselleria d'Agricultura, Pesca i Alimentació, subscrit per un tècnic competent i aprovada adequadament la recepció de l'obra per part de l'ajuntament/ mancomunitat/ associació, si s'escau, per a procedir al pagament de la subvenció.  
Amb la finalitat de garantir el pagament de les subvencions durant l'exercici econòmic de 1994, els certificats finals d'obra a què fa referència l'apartat anterior hauran de formalitzar-se en el moment de l'acabament i presentar-se abans del 15 de novembre de 1994. Tant la no presentació com fer-ho després d'aquesta data (15 de novembre de 1994) implicarà la pèrdua de la subvenció.  
La Conselleria d'Agricultura, Pesca i Alimentació es reserva el dret de realitzar les inspeccions tècniques i administratives que considere necessàries per a comprovar l'execució correcta de les obres aprovades.  
Article deu  
Els beneficiaris de les subvencions aprovades hauran de complir, en tots els casos, els requisits que s'establisquen per a l'efecte en la Llei de Pressupostos de la Generalitat Valenciana per a 1994 i en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la Direcció General d'Estructures Agràries i Desenvolupament Rural per a dictar les disposicions que calguen per al desenvolupament i l'execució d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 16 de març de 1994  
El conseller d'Agricultura, Pesca i Alimentació,  
JOSÉ MARíA COLL COMIN  
ANNEX I  
Les sol·licituds es dirigiran al conseller d'Agricultura, Pesca i Alimentació acompanyades obligatòriament de la documentació següent:  
a) Programa d'actuació per a l'execució de l'obra.  
b) Certificat de l'acord de sol·licitud, posat en acta, en el cas d'ajuntament/ mancomunitat/ associació.  
c) Certificat que l'autor de la memòria valorada o el projecte és funcionari o depén civil, laboral o administrativament de l'ens local, en el cas d'ajuntament o mancomunitat.  
d) Memòria valorada.  
e) Certificat de l'entitat financera respecte a la titularitat del compte corrent indicat per al pagament de la subvenció.  
La documentació esmentada es presentarà per triplicat, per a cada una de les obres sol·licitades, en les oficines comarcals de la Conselleria d'Agricultura, Pesca i Alimentació.  
Sol·licitud d'ajuda econòmica i tècnica  
(D'acord amb l'Ordre de d de 1994, de la Conselleria d'Agricultura, Pesca i Alimentació).  
Titular: ...  
<  
 Mancomunitat de municipis  
<  
 Ajuntament  
<  
 Associació  
<  
 Particular  
Ordre de prioritat en el cas de sol·licitar ajuda per a vàries obres.  
CIF: ... Domicili: ...  
Província: ... Clau: ...  
Comarca o zona: ... Clau: ...  
Municipi: ... Clau: ...  
Representat per: ... DNI: ...  
Domiciliat a: ...  
Com a: ...  
Classe d'actuació: infraestructura d'agroturisme i altres activitats de desenvolupament rural:  
Clau: ... Expedient núm.: ...  
Auxili sol·licitat: ... Subvenció màxima: ...  
Entitat financera: ...  
Sucursal: ... Codi: ...  
Núm. de compte corrent o llibreta: ...  
Sistema d'execució de l'obra:  
<  
 per contracta  
<  
 per administració directa  
Documentació requerida  
<  
 Programa d'actuació per a l'execució de l'obra.  
<  
 Certificat de l'acord de sol·licitud, posat en acta, quan es tracte d'ajuntament/mancomunitat/associació.  
S'hi acompanya:  
<  
 Certificat de disponibilitat de terrenys. Documentació acreditativa de la titularitat de les terres, en particulars o associacions.  
<  
 Certificat que l'autor de la memòria valorada o projecte és funcionari o depén civil, laboral o administrativament de l'ens local, quan es tracte d'ajuntaments o mancomunitat.  
<  
 Memòria valorada firmada per un tècnic competent.  
<  
 Certificat de l'entitat financera pel que fa a la titularitat del compte corrent indicat per al pagament de la subvenció.  
<  
 Certificat de trobar-se al corrent de les obligacions fiscals i front a la Seguretat Social, en el cas d'associacions i particulars.  
<  
 Estatuts, en el cas d'associacions, on figuren, entre les seues finalitats, actuacions com les proposades.  
 Millores que s'han Nombre i classe Inversió  
 de realitzar d'unitats necessària (PTA)  
 ... ... ...  
 ... ... ...  
 ... ... ...  
Totals: ...  
..., ... d ... de 1994  
CONSELLERIA D'AGRICULTURA, PESCA I ALIMENTACIó  
Programa d'actuació per a l'execució d'obres d'infraestructura d'agroturisme i altres activitats de desenvolupament rural subvencionades a l'empara de l'Ordre de de de 1994, de la Conselleria d'Agricultura, Pesca i Alimentació  
Ajuntament/mancomunitat/associació o particular  
Designació de l'obra: ...  
En el cas que l'obra esmentada siga subvencionada per la Conselleria, aquest ajuntament/ mancomunitat/ associació/ titular (particular) es compromet a iniciar l'obra i a executar-la en el termini de ... mesos o, com a màxim, abans del 15 de novembre de 1994, d'acord amb les unitats d'obra previstes en la memòria valorada/projecte (ratllar el que no escaiga) presentat.  
Qualsevol modificació necessària durant el procés d'execució de les obres que figuren en la memòria valorada o el projecte es posarà en coneixement de la Direcció General d'Estructures Agràries i Desenvolupament Rural perquè l'aprove.  
L'alcalde/essa/ president/a de l'ajuntament/ mancomunitat/ associació/ particular  
 ..., secretari/ària de l'ajuntament/ mancomunitat/associació (quan escaiga),  
CERTIFIQUE:  
Que, amb data ..., es va celebrar una sessió del Ple de l'Ajuntament/ Mancomunitat (o Comissió de Govern)/ Assemblea de la societat, i es van acordar per unanimitat (o majoria) les qüestions següents:  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Ordre de d de 1994, de la Conselleria esmentada, l'ajuda corresponent a l'obra següent:  
Denominació de l'obra: ...  
2. Delegar en l'alcalde/president de l'esmentat ajuntament/ mancomunitat/ associació la representació per a la signatura dels documents que calguen, i per al cobrament, al seu dia, de les quantitats corresponents a aquestes ajudes.  
3. Que aquest ajuntament/ mancomunitat/ associació disposa dels terrenys i de les autoritzacions necessàries per a l'execució de les obres esmentades.  
4. Que l'autor (o autors) de la memòria valorada (o projecte) de les obres és funcionari (o depén civil, laboral o administrativament) d'aquest ajuntament/ mancomunitat (en el cas d'ajuntament o mancomunitat).  
..., ... d ... de 1994  
El/La secretari/ària  
Vist i plau  
L'alcalde/essa/ president/a de l'ajuntament/ mancomunitat/ associació.  
 ..., director/a de ..., sucursal de ...  
CERTIFIQUE:  
Que l'Ajuntament/Mancomunitat/Associació/nom del particular ... és titular, en aquesta entitat financera, del compte corrent les dades del qual consten a continuació:  
Entitat financera: ... Codi: ...  
Sucursal: ... Codi: ...  
Núm. c/c: ...  
..., ... d ... de 1994  
ANNEX II  
La memòria valorada a què fa referència l'article tercer constarà dels apartats següents:  
a) Descripció i justificació de l'obra que s'ha de realitzar. En el supòsit d'obres de camins, murs, canonades, etc., se n'indicaran les dimensions.  
b) Unitats d'obra i preus desglossats. No s'hi admetran partides alçades no justificades, cost de mà d'obra, cost d'hores de màquina, etc.  
c) Pressupost, mesuraments de cada una de les unitats d'obra i cost de la unitat d'obra.  
d) Pressupost d'execució de l'obra, per administració directa o per contracta. En cap cas no es comptabilitzarà el percentatge corresponent a l'IVA.  
e) Plànol o croquis de situació de l'obra i plànol o croquis acotat de detalls, necessari per a la definició de l'obra.


Còpia Permalink ELI